החמישייה הקובנית

החמישייה הקובנית, הידועה גם בשם חמשת מיאמי (חררדו הרננדז, אנטוניו גררו, ראמון לבאניינינו, פרננדו גונזלס ורנה גונזלס)<ref></ref> היו חמישה קציני ביון קובנים שנעצרו בספטמבר 1998 ומאוחר יותר הורשעו במיאמי בשל קשירת קשר לבצע פעילויות ריגול, קשירת קשר לביצוע רצח ופעלו כסוכני ממשלה זרה ופעילויות לא חוקיות אחרות בארצות הברית. החמישה שהו בארצות הברית כדי לרגל ולהסתנן לקבוצות קובניות-אמריקאיות כמו "אלפא 66", "קומנדו F4", "הקרן הלאומית הקובנית האמריקאית" ו"אחים להצלה" שהיו ארגונים שפעלו נגד קובה. הם היו חלק מרשת הצרעות ("La Red Avispa").

ממשלת קובה הודתה כי החמישה היו סוכני מודיעין בשנת 2001, לאחר שהכחישה זאת במשך שלוש שנים. נכתב כי הם שימשו כמרגלים על קהילת הקובנים הגולים של מיאמי ולא נגד ממשלת ארצות הברית.<ref name="IHT"></ref> קובה טוענת שהגברים נשלחו לדרום פלורידה בעקבות כמה פיגועי טרור בהוואנה שאורגנו על ידי המחבל האנטי-קומוניסטי לואיס פוסדה קרילס, פעיל לשעבר של סוכנות הביון המרכזית.<ref>Duncan Campbell (2008) [https://www.theguardian.com/world/2008/jan/09/cuba.usa 'Society has become more punitive'], section The history of the Cuban Five.</ref>

החמישה ערערו על הרשעותיהם והחששות מהגינות משפטם זכו לתשומת לב בינלאומית.<ref>Pat Denny, Green Left Online, [https://web.archive.org/web/20071204010107/http://www.greenleft.org.au/2006/680/7868 Cuban Five ruling a "travesty of justice"], #680, 2006.</ref> הרכב של שלושה שופטים של בית הדין לערעורים באטלנטה הפך את הרשעותיהם בשנת 2005, תוך שהוא מביא את "הדעות הקדומות" של הקובנים הנאבקים קסטרו במיאמי, אולם בית משפט מלא דחה אחר כך את הצעת החמישה למשפט מחודש והשיב את ההרשעות המקוריות. ביוני 2009 סירב בית המשפט העליון של ארצות הברית לעיין בתיק.<ref name="reuters150609">Reuters, June 15, 2009, [https://www.reuters.com/article/domesticNews/idUSTRE55E3VD20090615 Top court won't review case of five Cuban spies].</ref> בקובה, החמישית נתפסת על ידי הממשלה כגיבורים לאומיים ומוצגת כמי שהקריבו את חירותם בהגנה על ארצם.<ref>The Washington Post, June 3, 2006, [https://www.washingtonpost.com/wp-dyn/content/article/2006/06/02/AR2006060201780.html Cubans Jailed in US as Spies Are Hailed at Home as Heroes].</ref>

רנה גונזלס שוחרר מהכלא ב-7 באוקטובר 2011, לאחר שהרצה שלוש עשרה שנות מאסר בפועל, כשנותרו שלוש שנות מאסר על תנאי.<ref></ref> הוא הורשה לחזור לקובה להלוויית אביו ב-22 באפריל 2013 ושופט פדרלי איפשר לו להישאר שם בתנאי שיוותר על אזרחותו האמריקאית.<ref name="Cave"></ref> פרננדו גונזלס שוחרר ב-27 בפברואר 2014.<ref></ref> שאר החברים שוחררו ב-17 בדצמבר 2014, בעסקת חילופי אסירים עם קובה עבור קצין מודיעין אמריקאי, שזוהה כקצין ביון אמריקאי בשם רולנדו סראף טרוחיו.<ref>[https://www.nytimes.com/2014/12/18/world/americas/journey-to-rapprochement-visited-worlds-of-presidents-popes-and-spies.html "Journey to Reconciliation Visited Worlds of Presidents, Popes and Spies"], The New York Times, December 17, 2014</ref> עסקת חילופי האסירים נעשתה במקביל לשחרור הקבלן האמריקני אלן פיליפ גרוס מהכלא הקובני, אם כי הממשלות טענו כי שחרורו של גרוס לא קשור לחילופי השבויים. חלק מהמשקיפים ראו באירועים אלה צעד ראשון בהקלת יחסי ארצות הברית–קובה, המכונה "ההפשרה הקובנית".<ref name="Labott">Elise Labott, "[http://www.cnn.com/2014/12/17/politics/cuba-alan-gross-deal Cuba releases American Alan Gross, paves way for historic easing of American sanctions]", CNN (December 17, 2014).</ref>

== ראו גם ==
* רשת צרעות (סרט)
* מינהל הביון (קובה)

== לקריאה נוספת ==
* <bdi> </bdi> 
* What lies across the water: the real story of the Cuban Five, by Stephen Kimber, Fernwood: 2013 

== קישורים חיצוניים ==

* [http://www.freethefive.org/ הוועד הלאומי לשחרור החמישייה הקובנית]
* [http://www.antiterroristas.cu/ antiterroristas.cu] - על טרור נגד קובה ועל החמישייה הקובנית

== הערות שוליים ==

קטגוריה:פרשיות ריגול
קטגוריה:יחסי ארצות הברית – קובה
קטגוריה:ריגול בארצות הברית